钦定古今图书集成/明伦汇编/官常典/第729卷 > 刘定国
## 钦定古今图书集成/明伦汇编/官常典/第729卷 > 刘定国

按《广东通志》：“定国字靖庵，金陵人。十龄，孝声著于里
闾，郡长奇之。定国尝语人曰：‘士生斯世，纵不能出为
忠臣，亦当入为孝子。心同日月，身任纲维，斯无愧耳’。”
及年十六，成宝祐四年进士，以年少未就官。理宗之
末，出知中都。端宗时，入为太子宾客，南度厓门，奉命
往惠州。及闻难之厓，而宝衣云结，玉玺西沉矣。定国
衣冠北面，题诗于石上曰：“君既忧，臣当辱；君既死，臣
何复赴江流、葬鱼腹？名不传，心亦足报君恩。”仰天哭，
遂赴江流而逝。